b'\n_START_ARTICLE_\nAdalgis\n_START_PARAGRAPH_\nAdalgis ali Adelhis je kot pridru\xc5\xbeeni kralj Langobardskega kraljestva vladal skupaj z o\xc4\x8detom Deziderijem od avgusta 759 do o\xc4\x8detove odstavitve junija 774,  * ni znano, Langobardsko kraljestvo, \xe2\x80\xa0 788.\n_START_SECTION_\n\xc5\xbdivljenjepis\n_START_PARAGRAPH_\nAdalgisova mati je bila langobardska kraljica Ansa iz bogate aristokratske dru\xc5\xbeine iz Brescie. _NEWLINE_Ko je leta 773 Langobardsko kraljestvo napadel frankovski kralj Karel Veliki, je bil Deziderij v prestolnici Pavii in se neuspe\xc5\xa1no upiral frankovskemu obleganju.  Adalgis je pobegnil v Verono kjer je \xc5\xa1\xc4\x8ditil vdovo in otroka Karlovega brata Karlmana, ki se je po odstopu z vladarskega polo\xc5\xbeaja umaknil  v samostan. Adalgis se tudi po padcu Pavie in pribli\xc5\xbeevanju frankovske vojske ni zoperstavil Frankom, ampak je pobegnil v Konstantinopel, kjer ga je sprejel cesar Konstantin V. in ga povi\xc5\xa1al v patricija._NEWLINE_Upal je, da se bo vrnil in ponovno osvojil Italijo, in v ta namem iskal pomo\xc4\x8d pri vojvodi Arehisu II. Beneventskemu. Mnogo Langobardov se ni uklonilo frankovski nadoblasti v prepri\xc4\x8danju, da je Adalgisova vrnitev neizbe\xc5\xbena. O tem sta pisala tudi zgodovinar Pavel Diakon in Karlov biograf Einhard._NEWLINE_Bizantinci so dali Adalgisu zahtevano voja\xc5\xa1ko pomo\xc4\x8d samo po neuspelem poskusu bizantinske cesarice Irene Atenske, da bi svojega sina Konstantina VI. poro\xc4\x8dila s Karlovo h\xc4\x8derko  Rotrudo. V ekspedicijski vojski je bil Adalgis podrejen sakelariju in logotetu Ihoanesu, kateremu so bile priklju\xc4\x8dene sicilske \xc4\x8dete pod poveljstvom patricija Teodorosa. Bizantinska vojska se je proti koncu leta 788 izkrcala v Kalabriji in naletela na zdru\xc5\xbeeno vojsko langobardskih vojvod  Hildepranda Spoletskega in Grimoalda III. Beneventskega, ki je nasledil svojega o\xc4\x8deta Arehisa II. Beneventskega in sklenil mir s Franki. Langobardsko vojsko so spremljale frankovske enote pod Vinigesom. V neizbe\xc5\xbeni bitki so bili Bizantinci pora\xc5\xbeeni. O Adalgisovem kasnej\xc5\xa1em \xc5\xbeivljenju ni nobenega podatka.'